UPSC தேர்வுகளைப் பொறுத்தவரை மெயின் தேர்வுகளில் மொத்தமாக 9 தாள்கள் உள்ளன. அவற்றில் இரண்டு தாள்கள் - தமிழ் (அல்லது ஏதேனும் ஓர் அங்கீகரிக்கப்பட்ட இந்திய மொழி) மற்றும் ஆங்கிலம் நமது ரேங்க் கணக்கில் எடுத்துக்கொள்ளப்பட மாட்டாது. தாளுக்கு தலா 300 மதிப்பெண்கள் கொண்ட இந்த இரு தாள்களிலும் தகுதி பெற்றால் மட்டுமே போதும். அடுத்ததாக கட்டுரைத்தாள் - இதற்கு 250 மதிப்பெண்கள். இந்தத் தாளை நாம் நம்முடைய தாய் மொழியிலோ அல்லது ஆங்கிலத்திலோ எழுதலாம். கட்டுரைகளை எழுதும் முறைகள், அதிக மதிப்பெண்கள் பெறுவதற்கான வியூகங்களைப் பற்றியும் வரும் பகுதிகளில் பார்க்கலாம்.